Document ID: 31998L0098

KOMISSION DIREKTIIVI 98/98/EY,
annettu 15 päivänä joulukuuta 1998,
vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kahdennenkymmenennenviidennen kerran (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY (1), sellaisena kuin se on viimeksi muutettuna komission direktiivillä 98/73/EY (2), ja erityisesti sen 28 artiklan,
direktiivin 67/548/ETY liite I sisältää vaarallisten aineiden luettelon sekä kunkin aineen luokitus- ja merkintämenettelyjä koskevat yksityiskohtaiset tiedot; tämänhetkinen tieteellinen ja tekninen tietämys on osoittanut, että liitteessä olevaa vaarallisten aineiden luetteloa on mukautettava; näin ollen on tarpeen muuttaa liitteen I esipuhetta niin, että siinä mainitaan muutokset nimikkeistössä, nimekkeiden muodossa ja aineiden tunnistamiseen, luokitukseen ja merkintöihin liittyvissä huomautuksissa sekä valmisteiden merkintöihin liittyvissä huomautuksissa; liitteessä I oleva vaarallisten aineiden luettelo sisältää aineita, joiden luokitusta ja merkintöjä koskevia erityisiä väliaikaisia poikkeuksia on myönnetty Itävallan, Suomen ja Ruotsin liittymisasiakirjassa Itävallalle ja Ruotsille; liittymisasiakirjassa määrätään kyseisten aineiden luokitus- ja merkintävaatimusten tarkistamisesta; tarkistamisen seurauksena joidenkin tällaisten aineiden luokitusta on mukautettava,
direktiivin 67/548/ETY liitteessä III on luettelo lausekkeista, jotka osoittavat vaarallisiin aineisiin ja valmisteisiin liittyvien erityisten vaarojen luonteen; on tarpeen ottaa käyttöön uusia lausekkeita, jotka osoittavat tiettyjen aineiden ja valmisteiden terveysvaarat,
direktiivin 67/548/ETY liitteessä IV on luettelo lausekkeista, jotka osoittavat vaarallisia aineita ja valmisteita koskevat turvallisuusohjeet; on tarpeen tarkistaa tiettyjä terveys- ja ympäristövaaroihin liittyviä turvallisuusohjelausekkeita; lisäksi on tarpeen ottaa käyttöön tiettyjä vaarallisten aineiden ja valmisteiden käyttöön liittyviä yhdistelmälausekkeita;
direktiivin 67/548/ETY liitteessä VI on vaarallisten aineiden ja valmisteiden luokitus- ja merkintäopas; on tarpeen muuttaa tätä opasta, ja
tämän direktiivin säännökset ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniseen kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivi 67/548/ETY seuraavasti:
1. Muutetaan liite I seuraavasti:
a) Korvataan tämän direktiivin liitteen 1A tekstillä esipuheen vastaava teksti.
b) Korvataan tämän direktiivin liitteen 1B luettelon nimekkeillä vastaavat liitteen I luettelon nimekkeet.
c) Lisätään liitteeseen I tämän direktiivin liitteen 1C luettelon nimekkeet.
d) Poistetaan liitteestä I tämän direktiivin liitteen 1D luettelon nimekkeet.
2. Lisätään liitteeseen III tämän direktiivin liite 2.
3. Muutetaan liite IV seuraavasti:
a) Korvataan tämän direktiivin liitteen 3A lausekkeilla vastaavat liitteen IV lausekkeet.
b) Lisätään liitteeseen IV tämän direktiivin liitteen 3B lausekkeet.
c) Lisätään liitteeseen IV tämän direktiivin liitteen 3C yhdistelmälausekkeet.
4. Muutetaan liite VI tämän direktiivin liitteessä 4 merkityllä tavalla.
2 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 2000. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava komissiolle tässä direktiivissä tarkoitetuista kysymyksistä antamansa keskeiset kansalliset säännökset kirjallisina ja vastaavuustaulukko tämän direktiivin säännöksistä ja antamistaan kansallisista säädöksistä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 15 päivänä joulukuuta 1998.

Labels: 12
3
15
20